Evanildo Bechara

Evanildo Cavalcante Bechara (Recife, 1928ko otsailaren 26a – Rio de Janeiro, 2025eko maiatzaren 22a) brasildar hizkuntzalaria izan zen.

 Bizitza 
Lisboako Zientzien Akademiako eta Galiziako Portugesaren Akademiako kide urgazlea eta Coimbrako Unibertsitateko honoris causa doktorea izan zen. Rio de Janeiro Estatuko Unibertsitateko (UERJ) eta Fluminense Unibertsitate Federaleko (UFF) irakasle titular eta emeritua izan zen, eta baita Rio de Janeiroko Goi Mailako Hezkuntzako Institutuko (ISERJ) irakasle titularra eta 50. zuzendaria ere, Brasilgo Filologia Akademiako eta Brasilgo Letren Akademiako kide izateaz gain.

Becharak portugesaren hainbat gramatika idatzi zituen, publiko orokorrari zein profesionalei zuzenduak: Moderna Gramática Portuguesa (37. argitaraldia, Rio de Janeiro; Editora Lucerna, 1999); Gramática Escolar da Língua Portuguesa (1. argitaraldia, Rio de Janeiro; Editora Lucerna, 2001); Lições de Português pela Análise Sintática (18. argitaraldia, Rio de Janeiro; Editora Lucerna, 2004).

Liceu Literário Portuguêsek zuzendutako Confluência aldizkariko zuzendaria ere izan zen. 1971 eta 1976 artean, portugeseko eta portugesezko literaturako irakasleentzako Littera aldizkaria editatu zuen.

2025eko maiatzaren 22an hil zen, 97 urte zituela, Rio de Janeiroko Botafogo auzoko Placi ospitalean, organo anitzeko gutxiegitasunaren ondorioz.

 Erreferentziak 

 Kanpo estekak 

Kategoria:Recifetarrak
Kategoria:Brasilgo hizkuntzalariak
Kategoria:Gizon hizkuntzalariak
Kategoria:Erromanistak
Kategoria:Brasilgo irakasleak
Kategoria:Akademikoak
Kategoria:Honoris causa doktoreak
Kategoria:Rio de Janeiron hildakoak
Kategoria:Organo-gutxiegitasunen ondorioz hildakoak